ประกาศกรมธุรกิจพลังงานประกาศกรมธุรกิจพลังงานเรื่อง หลักเกณฑ์วิธีการคำนวณปริมาณน้ำมันเชื้อเพลิงคงเหลือสุทธิพ.ศ. ๒๕๕๑[๑] ตามที่ได้มีคำสั่งนายกรัฐมนตรีที่ ๒/๒๕๕๑กำหนดให้มีการตรวจวัดปริมาณน้ำมันเชื้อเพลิงคงเหลือของผู้ค้าน้ำมันและสถานีบริการเพื่อคำนวณเงินชดเชยและเงินที่ต้องส่งเข้ากองทุนน้ำมันเชื้อเพลิงในกรณีที่มีการปรับอัตราภาษีสรรพสามิตโดยกรมธุรกิจพลังงานมีหน้าที่แจ้งจำนวนเงินชดเชยและเงินที่ต้องส่งเข้ากองทุนน้ำมันเชื้อเพลิงต่อผู้ค้าน้ำมันและเจ้าของสถานีบริการดังนั้น เพื่อให้การคำนวณเงินชดเชยและเงินที่ต้องส่งเข้ากองทุนน้ำมันเชื้อเพลิงเป็นไปอย่างถูกต้องครบถ้วน อาศัยอำนาจตามคำสั่งนายกรัฐมนตรีดังกล่าว ข้อ ๗อธิบดีกรมธุรกิจพลังงานจึงกำหนดหลักเกณฑ์ วิธีการคำนวณปริมาณน้ำมันเชื้อเพลิงคงเหลือสุทธิไว้ดังต่อไปนี้ข้อ ๑ประกาศนี้เรียกว่า ประกาศกรมธุรกิจพลังงาน เรื่อง หลักเกณฑ์ วิธีการคำนวณปริมาณน้ำมันเชื้อเพลิงคงเหลือสุทธิพ.ศ. ๒๕๕๑ข้อ ๒ประกาศนี้ให้ใช้บังคับตั้งแต่วันที่ ๒๕ กรกฎาคม พ.ศ. ๒๕๕๑ เป็นต้นไปข้อ ๓ปริมาณน้ำมันเชื้อเพลิงคงเหลือสุทธิของผู้ค้าน้ำมันประกอบด้วยน้ำมันคงเหลือสุทธิในคลังน้ำมัน น้ำมันคงเหลือสุทธิในสถานีบริการน้ำมันที่ผู้ค้าดำเนินการเองและน้ำมันที่อยู่ระหว่างการขนส่งข้อ ๔ปริมาณน้ำมันเชื้อเพลิงคงเหลือสุทธิในคลังน้ำมันให้คำนวณจากปริมาณน้ำมันเชื้อเพลิงคงเหลือแต่ละชนิดที่พนักงานเจ้าหน้าที่ตรวจวัดได้ในถังของแต่ละคลังน้ำมันณ อุณหภูมิที่ ๓๐ องศาเซลเซียส หรือที่ ๘๖ องศาฟาเรนไฮต์ หักด้วยปริมาณสำรองตามกฎหมาย ปริมาณน้ำมันเชื้อเพลิงที่รับฝากผู้อื่นปริมาณน้ำมันเชื้อเพลิงที่รอการส่งออกและปริมาณน้ำมันเชื้อเพลิงที่มีไว้ใช้ในกิจการของตนเองข้อ ๕ปริมาณสำรองตามกฎหมายตามข้อ ๔ ให้คำนวณดังนี้(๑)ให้แบ่งปริมาณสำรองตามกฎหมายของน้ำมันแก๊สโซฮอล์อี ๑๐ ออกเทน ๙๑น้ำมันแก๊สโซฮอล์อี ๑๐ ออกเทน ๙๕ น้ำมันแก๊สโซฮอล์อี ๒๐ ออกเทน ๙๕น้ำมันแก๊สโซฮอล์อี ๘๕ น้ำมันเบนซินพื้นฐาน ชนิดที่ ๑ และชนิดที่ ๒น้ำมันดีเซลหมุนเร็วธรรมดา น้ำมันดีเซลหมุนเร็วบี ๕ และน้ำมันดีเซลพื้นฐานออกเป็นสองส่วนตามสัดส่วนของน้ำมันสำเร็จรูปคงเหลือกับน้ำมันพื้นฐานคงเหลือ(๒)[๒]ให้นับปริมาณน้ำมันแก๊สโซฮอล์อี ๑๐ ออกเทน ๙๑ น้ำมันแก๊สโซฮอล์อี ๑๐ ออกเทน ๙๕น้ำมันแก๊สโซฮอล์อี ๒๐ ออกเทน ๙๕ น้ำมันแก๊สโซฮอล์อี ๘๕ น้ำมันดีเซลหมุนเร็วธรรมดาน้ำมันดีเซลหมุนเร็วบี ๕ เป็นปริมาณน้ำมันเชื้อเพลิงคงเหลือสุทธิหลังจากหักปริมาณสำรองตามกฎหมายที่คำนวณตาม(๑) ออกแล้ว(๓)[๓]ปริมาณน้ำมันสำรองตามกฎหมายที่ใช้หักในการคำนวณปริมาณน้ำมันเชื้อเพลิงคงเหลือสุทธิเพื่อจ่ายเงินชดเชยในการปรับลดภาษีสรรพสามิตจะนำไปใช้หักในการคำนวณปริมาณน้ำมันเชื้อเพลิงคงเหลือสุทธิเพื่อนำส่งเงินเข้ากองทุน เมื่อมีการประกาศราคาขายปลีกใหม่ในปริมาณเดียวกันข้อ ๖ปริมาณน้ำมันเชื้อเพลิงคงเหลือสุทธิของสถานีบริการน้ำมันให้คำนวณจากปริมาณน้ำมันเชื้อเพลิงคงเหลือแต่ละชนิดที่พนักงานเจ้าหน้าที่ตรวจวัดได้ณ อุณหภูมิขณะตรวจวัด บวกด้วยปริมาณน้ำมันเชื้อเพลิงที่อยู่ระหว่างการขนส่งหักด้วยปริมาณน้ำมันเชื้อเพลิงที่รับฝากผู้อื่นข้อ ๗น้ำมันเชื้อเพลิงที่อยู่ระหว่างการขนส่ง ตามข้อ ๓ และข้อ ๖ ได้แก่(๑)น้ำมันเชื้อเพลิงในเรือบรรทุกน้ำมันที่รอหรืออยู่ระหว่างสูบถ่ายขึ้นเก็บในคลังน้ำมันใดก่อนเวลา ๒๔.๐๐ นาฬิกาของวันที่เข้าตรวจวัดและสูบถ่ายแล้วเสร็จภายหลังเวลาดังกล่าวโดยมีเอกสารใบกำกับการขนส่งหรือใบขนสินค้าขาเข้ากรณีนำเข้ามาในราชอาณาจักรให้นับเป็นน้ำมันคงเหลือในคลังน้ำมันนั้น(๒)น้ำมันเชื้อเพลิงที่จ่ายจากคลังน้ำมันทางท่อ รถขนส่ง รถไฟ หรือ เรือบรรทุกน้ำมันก่อนเวลา๒๔.๐๐ นาฬิกา ของวันที่เข้าตรวจวัดและถึงหรือส่งมอบให้คลังน้ำมันปลายทางภายหลังเวลาดังกล่าวโดยมีเอกสารใบกำกับการขนส่งให้นับเป็นน้ำมันคงเหลือในคลังน้ำมันปลายทาง(๓)น้ำมันเชื้อเพลิงที่จ่ายจากคลังน้ำมันก่อนเวลา ๒๔.๐๐ นาฬิกา ของวันที่เข้าตรวจวัดโดยยานพาหนะขนส่งเพื่อส่งให้สถานีบริการน้ำมันและถึงหรือส่งมอบให้สถานีบริการน้ำมันภายหลังเวลาดังกล่าวโดยมีเอกสารใบกำกับการขนส่งให้นับเป็นน้ำมันคงเหลือของสถานีบริการนั้น(๔)ปริมาณน้ำมันเชื้อเพลิงตาม (๑) (๒) (๓)ให้ใช้ปริมาณน้ำมันเชื้อเพลิงตามที่ระบุในเอกสารดังกล่าวยกเว้นกรณีขนส่งโดยเรือบรรทุกน้ำมัน ให้ใช้ปริมาณที่สูบถ่ายขึ้นถังแล้ว ณอุณหภูมิที่ ๓๐ องศาเซลเซียส หรือที่ ๘๖ องศาฟาเรนไฮต์ในกรณีที่ผู้ค้าน้ำมันหรือเจ้าของสถานีบริการน้ำมันมีปริมาณน้ำมันเชื้อเพลิงระหว่างการขนส่งให้จัดส่งเอกสารใบกำกับการขนส่งไปยังกรมธุรกิจพลังงานกระทรวงพลังงานภายในสามวันทำการนับแต่วันที่ประกาศราคาขายปลีกใหม่ใช้บังคับประกาศ ณ วันที่ ๒๕กรกฎาคม พ.ศ. ๒๕๕๑เมตตา บันเทิงสุขอธิบดีกรมธุรกิจพลังงานประกาศกรมธุรกิจพลังงานเรื่อง หลักเกณฑ์ วิธีการคำนวณปริมาณน้ำมันเชื้อเพลิงคงเหลือสุทธิ (ฉบับที่ ๒)พ.ศ. ๒๕๕๒[๔]ข้อ๒ประกาศนี้ให้ใช้บังคับตั้งแต่วันที่ ๒๕ กรกฎาคม พ.ศ. ๒๕๕๑ เป็นต้นไปประกาศกรมธุรกิจพลังงานเรื่อง หลักเกณฑ์ วิธีการคำนวณปริมาณน้ำมันเชื้อเพลิงคงเหลือสุทธิ (ฉบับที่ ๓)พ.ศ. ๒๕๕๒[๕]ข อ๒ ประกาศนี้ให ใช บังคับตั้งแต วันที่๑๔ สิงหาคม พ.ศ. ๒๕๕๒ เป นต นไปข อ ๓ ปริมาณน้ำมันเชื้อเพลิงคงเหลือสุทธิของผู ค าน้ำมันประกอบด วย น้ำมันคงเหลือสุทธิในคลังน้ำมัน น้ำมันคงเหลือสุทธิในสถานีบริการน้ำมันที่ผู ค าดําเนินการเอง และน้ำมันที่อยู ระหว างการขนส งข้อ๔ ปริมาณน้ำมันเชื้อเพลิงคงเหลือสุทธิในคลังน้ำมันให้คำนวณจากปริมาณน้ำมันเชื้อเพลิงคงเหลือแต่ละชนิดที่พนักงานเจ้าหน้าที่ตรวจวัดได้ในถังของแต่ละคลังน้ำมันณ อุณหภูมิที่ ๓๐ องศาเซลเซียส หรือที่ ๘๖ องศาฟาเรนไฮต์หักด้วยปริมาณน้ำมันสำรองตามกฎหมาย ปริมาณน้ำมันเชื้อเพลิงที่รับฝากผู้อื่น ปริมาณน้ำมันเชื้อเพลิงที่รอการส่งออกและปริมาณน้ำมันเชื้อเพลิงที่มีไว้ใช้ในกิจการของตนเองข้อ๕ ปริมาณน้ำมันสำรองตามกฎหมายตาม ข้อ๔ ให้คำนวณดังนี้(๑)ให้แบ่งปริมาณน้ำมันสำรองตามกฎหมายของน้ำมันดีเซลหมุนเร็วธรรมดาน้ำมันดีเซลหมุนเร็วบี ๕ และน้ำมันดีเซลพื้นฐานออกเป็นสองส่วนตามสัดส่วนของน้ำมันสำเร็จรูปคงเหลือกับน้ำมันพื้นฐานคงเหลือ(๒)ให้นับปริมาณน้ำมันดีเซลหมุนเร็วธรรมดา และน้ำมันดีเซลหมุนเร็วบี ๕เป็นปริมาณน้ำมันเชื้อเพลิงคงเหลือสุทธิหลังจากหักปริมาณสำรองตามกฎหมายที่คำนวณตาม(๑) ออกแล้ว แต่สำหรับน้ำมันดีเซลพื้นฐานให้นับเป็นปริมาณน้ำมันเชื้อเพลิงคงเหลือสุทธิทั้งจำนวนข้อ๖ปริมาณน้ำมันเชื้อเพลิงคงเหลือสุทธิของสถานีบริการน้ำมันให้คำนวณจากปริมาณน้ำมันเชื้อเพลิงคงเหลือแต่ละชนิดที่พนักงานเจ้าหน้าที่ตรวจวัดได้ณ อุณหภูมิขณะตรวจวัด บวกด้วยปริมาณน้ำมันเชื้อเพลิงที่อยู่ระหว่างการขนส่งหักด้วยปริมาณน้ำมันเชื้อเพลิงที่รับฝากผู้อื่นข้อ๗ปริมาณน้ำมันเชื้อเพลิงที่อยู่ระหว่างการขนส่ง ตามข้อ ๓ และข้อ ๖ ได้แก่(๑)น้ำมันเชื้อเพลิงในเรือบรรทุกน้ำมันที่รอหรืออยู่ระหว่างสูบถ่ายขึ้นเก็บในคลังน้ำมันใดก่อนเวลา ๒๔.๐๐ นาฬิกาของวันที่เข้าตรวจและสูบถ่ายแล้วเสร็จภายหลังเวลาดังกล่าวโดยมีเอกสารใบกำกับการขนส่งหรือใบขนสินค้าขาเข้ากรณีนำเข้ามาในราชอาณาจักรให้นับเป็นน้ำมันคงเหลือในคลังน้ำมัน(๒)น้ำมันเชื้อเพลิงที่จ่ายจากคลังน้ำมันทางท่อ รถขนส่ง รถไฟ หรือเรือบรรทุกน้ำมันก่อนเวลา ๒๔.๐๐ นาฬิกา ของวันที่เข้าตรวจวัดและถึงหรือส่งมอบให้คลังน้ำมันปลายทางภายหลังเวลาดังกล่าวโดยมีเอกสารใบกำกับการขนส่งให้นับเป็นน้ำมันคงเหลือในคลังน้ำมันปลายทาง(๓)น้ำมันเชื้อเพลิงที่จ่ายจากคลังน้ำมันก่อนเวลา ๒๔.๐๐ นาฬิกาของวันที่เข้าตรวจวัดโดยยานพาหนะขนส่งเพื่อส่งให้สถานีบริการน้ำมันและถึงหรือส่งมอบให้สถานีบริการน้ำมันภายหลังเวลาดังกล่าวโดยมีเอกสารใบกำกับการขนส่งให้นับเป็นน้ำมันคงเหลือของสถานีบริการนั้น(๔)ปริมาณน้ำมันเชื้อเพลิงตาม (๑) (๒) (๓)ให้ใช้ปริมาณน้ำมันเชื้อเพลิงตามที่ระบุในเอกสารดังกล่าว ยกเว้นกรณีขนส่งโดยเรือบรรทุกน้ำมันให้ใช้ปริมาณที่สูบถ่ายขึ้นถึงแล้ว ณ อุณหภูมิที่ ๓๐ องศาเซลเซียส หรือที่ ๘๖องศาฟาเรนไฮต์ในกรณีที่ผู้ค้าน้ำมันหรือเจ้าของสถานีบริการน้ำมันมีปริมาณน้ำมันเชื้อเพลิงระหว่างการขนส่งให้จัดส่งเอกสารใบกำกับการขนส่งไปยังกรมธุรกิจพลังงานกระทรวงพลังงานภายในเจ็ดวันทำการ นับแต่วันที่มีการตรวจวัดอุรารักษ์/จัดทำ๓๐ มีนาคม ๒๕๕๒อภิญญา/ปรับปรุง๕ กันยายน ๒๕๕๗[๑] ราชกิจจานุเบกษาเล่ม ๑๒๖/ตอนพิเศษ ๒๐ ง/หน้า ๗๒/๖ กุมภาพันธ์ ๒๕๕๒[๒] ข้อ ๕ (๒)แก้ไขเพิ่มเติมโดยประกาศกรมธุรกิจพลังงาน เรื่อง หลักเกณฑ์วิธีการคำนวณปริมาณน้ำมันเชื้อเพลิงคงเหลือสุทธิ (ฉบับที่ ๒) พ.ศ. ๒๕๕๒[๓] ข้อ ๕ (๓)แก้ไขเพิ่มเติมโดยประกาศกรมธุรกิจพลังงาน เรื่อง หลักเกณฑ์วิธีการคำนวณปริมาณน้ำมันเชื้อเพลิงคงเหลือสุทธิ (ฉบับที่ ๒) พ.ศ. ๒๕๕๒[๔] ราชกิจจานุเบกษาเล่ม ๑๒๖/ตอนพิเศษ ๒๔ ง/หน้า ๒๗/๑๓ กุมภาพันธ์ ๒๕๕๒[๕] ราชกิจจานุเบกษาเล่ม ๑๒๖/ตอนพิเศษ ๑๑๙ ง/หน้า ๕๘/๒๑ สิงหาคม ๒๕๕๒